CELEX: 62011CN0263
Language: el
Date: 2011-05-26 00:00:00
Title: Υπόθεση C-263/11: Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Λετονία) στις 26 Μαΐου 2011 — Ainārs Redlīhs κατά Valsts ieņēmumu dienests

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/16
            
         Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Λετονία) στις 26 Μαΐου 2011 — Ainārs Redlīhs κατά Valsts ieņēmumu dienests
   (Υπόθεση C-263/11)
   2011/C 226/31
   Γλώσσα διαδικασίας: η λετονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Αναιρεσείων: Ainārs Rēdlihs
   
      Αναιρεσίβλητη: Valsts ieņēmumu dienests
   
      Προδικαστικά ερωτήματα
   
   
               1)
            
            
               Είναι υποκείμενο στον φόρο προστιθέμενης αξίας, κατά την έννοια του άρθρου 9, παράγραφος 1, της οδηγίας 2006/112/ΕΚ (1) και του άρθρου 4, παράγραφοι 1 και 2, της έκτης οδηγίας 77/388/ΕΟΚ (2), και υποχρεούται, επομένως, να καταβάλει τον φόρο αυτόν, ένα φυσικό πρόσωπο, το οποίο απέκτησε αγαθά (δάσος) για τις προσωπικές του ανάγκες και πραγματοποιεί παράδοση αγαθών για να μειώσει τις συνέπειες που προξένησε περιστατικό ανωτέρας βίας (για παράδειγμα, μία θύελλα); Επομένως, αποτελεί μία τέτοια παράδοση αγαθών οικονομική δραστηριότητα κατά την έννοια των εν λόγω κανόνων δικαίου της Ευρωπαϊκής Ένωσης;
            
         
               2)
            
            
               Είναι σύμφωνη με την αρχή της αναλογικότητας νομοθετική ρύθμιση, κατά την οποία μπορεί να επιβληθεί σε ένα πρόσωπο, για τον λόγο ότι δεν ενεγράφη στο μητρώο των υποκειμένων στον φόρο προστιθέμενης αξίας, πρόστιμο ύψους ίσου με τον φόρο που θα οφειλόταν κανονικά για την αξία των παραδοθέντων αγαθών, παρά το γεγονός ότι το πρόσωπο αυτό δεν θα όφειλε να καταβάλει τον φόρο αν είχε εγγραφεί στο μητρώο;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).
   
      (2)  Έκτη οδηγία 77/388/ΕΟΚ του Συμβουλίου, της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ L 145, σ. 1)